A Bizottság 2002/525/EKhatározata

(2002. június 27.)

az elhasználódott járművekről szóló 2000/53/EK európai parlamenti és tanácsi irányelv II. mellékletének módosításáról

(az értesítés a C(2002) 2238 számú dokumentummal történt)

(EGT vonatkozású szöveg)

(2002/525/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az elhasználódott járművekről szóló, 2000. szeptember 18-i 2000/53/EK európai parlamenti és tanácsi irányelvre [1], és különösen annak 4. cikke (2) bekezdésének b) pontjára,

mivel:

(1) A 2000/53/EK irányelv szerint a Bizottság köteles kiértékelni az említett irányelv 4. cikke (2) bekezdésének a) pontja szerint betiltott bizonyos veszélyes anyagokat.

(2) A szükséges műszaki és tudományos értékelés elvégzése után a Bizottság számos következtetésre jutott.

(3) Bizonyos ólom-, higany-, kadmium- vagy króm(VI)tartalmú anyagokat vagy alkatrészeket mentesíteni kell a tilalom alól, vagy fenn kell tartani azok mentességét, mivel e veszélyes anyagok felhasználása ezen anyagokban vagy alkatrészekben egyelőre elkerülhetetlen.

(4) Egyes anyagok vagy alkatrészek tilalom alóli mentességét az alkalmazási terület és határidő tekintetében korlátozni kell, abból a célból, hogy el lehessen érni a járművekben lévő veszélyes anyagok fokozatos kivonását, amint ezen anyagok ilyen célú felhasználása elkerülhetővé válik.

(5) Az elektromos meghajtású járművek akkumulátoraiban lévő kadmium tekintetében 2005. december 31-ig kivételt kell tenni, mivel tekintettel a jelenlegi tudományos és műszaki eredményekre és az átfogó környezetvédelmi értékelésre, az említett időpontra rendelkezésre fognak állni az ezt helyettesítő anyagok, és biztosított lesz az elektromos meghajtású járművek elérhetősége. A kadmium lépésről lépésre történő helyettesítésére irányuló kutatást azonban folytatni kell, figyelembe véve az elektromos meghajtású járművek elérhetőségét. A Bizottságnak közzé kell tennie megállapításait, és ha a kutatási eredmények igazolják, javasolhatja az elektromos meghajtású járművekben használt akkumulátorokban lévő kadmium kivonására vonatkozó határidő meghosszabbítását.

(6) A járművek benzintartályainak belső bevonatához használt ólomra vonatkozó tilalom alóli mentességet meg kell szüntetni, mivel ezekben az alkatrészekben az ólom felhasználása már elkerülhető.

(7) Mivel egyértelmű, hogy a nehézfémek teljes kiküszöbölését bizonyos esetekben lehetetlen elérni, meg kell engedni az ólom, higany, kadmium vagy a króm(VI) bizonyos koncentrációit egyes anyagokban és alkatrészekben, feltéve, hogy ezeket a veszélyes anyagokat nem szándékosan vitték be.

(8) Ezért a 2000/53/EK irányelvet ennek megfelelően módosítani kell.

(9) Az ebben a határozatban előírt intézkedések összhangban vannak a legutóbb a 96/350/EK bizottsági határozattal [2] módosított, a hulladékokról szóló, 1975. július 15-i 75/442/EGK tanácsi irányelv [3] 18. cikke által létrehozott bizottság véleményével,

ELFOGADTA EZT A HATÁROZATOT:

1. cikk

A 2000/53/EK irányelv II. melléklete helyébe e határozat mellékletének szövege lép.

2. cikk

A tagállamoknak biztosítják, hogy 2005. december 31. után az elektromos meghajtású járművek akkumulátoraiban nem hoznak forgalomba kadmiumot.

A már lefolytatott átfogó környezetvédelmi értékelés keretében a Bizottság folytatja a kadmium lépésről lépésre történő helyettesítésére irányuló kutatást, figyelembe véve az elektromos meghajtású járművek rendelkezésre állásának szükségességét. A Bizottság legkésőbb 2004. december 31-ig véglegesíti és közzéteszi megállapításait, és ha az elemzés eredményei igazolják, a 2000/53/EK irányelv 4. cikke (2) bekezdésének b) pontja szerint javasolhatja a határidő meghosszabbítását.

3. cikk

Ezt a határozatot 2003. január 1-jétől kell alkalmazni.

4. cikk

Ennek a határozatnak a tagállamok a címzettjei.

Kelt Brüsszelben, 2002. június 27-én.

a Bizottság részéről

Margot Wallström

a Bizottság tagja

[1] HL L 269., 2000.10.21., 34. o.

[2] HL L 135., 1996.6.6., 32. o.

[3] HL L 194., 1975.7.25., 39. o.

--------------------------------------------------

MELLÉKLET

II. MELLÉKLET

A 4. cikk (2) bekezdése a) pontjának hatálya alól mentesített anyagok és alkatrészek

Anyagok és alkatrészek | A mentesség alkalmazási területe és határideje | A 4. cikk (2) bekezdés b) pontjának iv. alpontja szerint felcímkézendő vagy azonosíthatóvá teendő |

Ólom mint ötvözőelem

1.Acél megmunkálási célokra és galvanizált acél, legfeljebb 0,35 tömegszázalék ólomtartalommal | | |

2. a)Alumínium megmunkálási célokra, legfeljebb 2 tömegszázalék ólomtartalommal | 2005. július 1. | |

b)Alumínium megmunkálási célokra, legfeljebb 1 tömegszázalék ólomtartalommal | 2008. július 1. | |

3.Rézötvözet legfeljebb 4 tömegszázalék ólomtartalommal | | |

4.Ólom/bronz csapágycsészék és-perselyek | | |

Ólom és ólomvegyületek alkatrészekben

5.Akkumulátorok | | × |

6.Lengéscsillapítók | | × |

7.Kerék-kiegyensúlyozó súlyok | A 2003. július 1. előtt típusjóváhagyást nyert járművek és az e járművek szervizelésére szánt kerék-kiegyensúlyozó súlyok: 2005. július 1. | × |

8.Elasztomerek vulkanizálási ható- és stabilizáló anyagai a folyadékkezelésben és az erőátvitel-alkalmazásokban | 2005. július 1. | |

9.Védőbevonatok stabilizáló anyaga | 2005. július 1. | |

10.Elektromotorok szénkeféi | A 2003. július 1. előtt típusjóváhagyást nyert járművek és az e járművek szervizelésére szánt szénkefék: 2005. január 1. | |

11.Áramköri kártyák és más elektromos berendezések forrasztóanyaga | | × |

12.A fékbetétekben lévő, 0,5 tömegszázalékot meghaladó ólomtartalmú réz | A 2003. július 1. előtt típusjóváhagyást nyert járművek és e járművek szervizelése: 2004. július 1. | × |

13.Szelepülések | A 2003. július 1. előtt kifejlesz-tett motorok: 2006. július 1. | |

14.Elektromos alkatrészek, amelyek üveg vagy kerámia keverékanyagokban ólmot tartalmaznak, az izzók üvege és a gyújtógyertyák zománcozása kivételével | | × (a motorok piezoelektromos elemein kívüli alkatrészek esetében) |

15.Az izzók üvege és a gyújtógyertyák zománcozása | 2005. január 1. | |

16.Robbanó patronok (övfeszítőkhöz és lég-zsákokhoz) | 2007. július 1. | |

Króm(VI)

17.Korrózióvédő bevonatok | 2007. július 1. | |

18.Lakóautók abszorpciós hűtőgépei | | × |

Higany

19.Kisülőlámpák és műszerfali kijelzők | | × |

Kadmium

20.Alapozó kitt | 2006. július 1. | |

21.Elektromos meghajtású járművek akkumulátorai | 2005. december 31.2005. december 31. után a NiCd akkumulátorok forgalomba hozatala csak az említett dátumot megelőzően forgalomba hozott járművek csere-alkatrészeként lehetséges | × |

--------------------------------------------------